PAUB TXOG KOJ COV CAI

Txoj Cai Tom Chaw Ua Haujlwm

OFCCP Tiv Thaiv Koj ntawm Txoj Kev Cais Saib Tsis 

Taus Neeg ntawm lub Chaw Ua Haujlwm

1. Kev cais saib tsis taus neeg tom chaw ua 

haujlwm yog dabtsi? 

Feem ntau cov kev cais saib tsis taus neeg ntawm lub chaw 

haujlwm muaj tshwm thaum uas ib lub chaw haujlwm ua phem 

rau ib tug neeg tso ntawv nrhiav haujlwm los yog ib tug neeg ua 

haujlwm uas lawv pom tias tsis zoo txaus vim yog ntawm yog 

hom neeg twg, tawv nqaij xim twg, kev ntseeg twg, pojniam los 

txivneej, kev deev seem twg, pojniam txiv neej seem twg, haiv 

neeg twg, kev muaj mob lub cev tsis taus los yog qub tub rog uas 

muaj kev tiv thaiv lawm. Tej zaum nws ho tshwm sim yog tias ib 

lub chaw haujlwm qhuab ntuas, muab tshem tawm, los yog ua tej 

yam tsis zoo rau ib tug neeg ua haujlwm los yog ib tug neeg tso 

ntawv nrhiav haujlwm coj lus sib tham, qhia tawm los yog noog 

txog kev them nyiaj hlis. Kev cais saib tsis taus neeg tom chaw 

haujlwm yog ib qho muaj feem raug rau ib leej neeg twg los yog 

ib pawg neeg twg.

2. Kuv txoj cai yog dabtsi?

Koj muaj txoj cai los ua haujlwm rau ib lub chaw uas tsis muaj 

kev cais saib tsis taus neeg. Koj tsis muaj feem yuav raug txwv 

tsis pub tau haujlwm, raug tab plaub, raug txo haujlwm, raug 

tshem tawm haujlwm, raug them nyiaj tsawg, los yog rau ua 

phem tsis zoo rau vim hais tias koj muaj ib tug mob lub cev tsis 

taus, los yog muaj keeb kwm muaj ib tug mob lub cev tsis taus, 

los yog hais tias koj yog ib tug qub tub rog uas tau kev tiv thaiv 

lawm. Thiab koj muaj txoj cai los mus tham tau, qhia tawm tau 

los yog khawb tau txog cov nyiaj them rau koj, cov nyiaj them 

rau koj cov khub ua haujlwm ua ke, thiab cov nyiaj them los yog 

cov nyiaj yuav muab rau cov neeg tso ntawv nrhiav haujlwm.

3. OFCCP puas tswj saib cov kev cai lij choj 

hais txog kev cais saib tsis taus neeg tom 

chaw haujlwm?

Tswj. OFCCP tswj saib tsab cai Executive Order 11246, Section 

503 ntawm tsab cai Rehabilitation Act, thiab tsab cai Vietnam 

Era Veterans’ Readjustment Assistance Act. Muab sau ua ke tas 

nrho, cov chaw ua haujlwm uas ua lag luam nrog rau Nom Tswv 

Loj los mus cais saib tsis taus cov neeg ua haujlwm thiab cov 

neeg tso ntawv nrhiav haujlwm uas yog xam raws li cov kev 

tiv thaiv teev tseg saum toj no. Kev cais saib tsis taus neeg vim 

yog ib tug neeg ua haujlwm los yog ib tus neeg tso ntawv nrhiav 

haujlwm noog txog, sib tham txog, los yog qhia tawm txog lawv 

cov nyiaj them ua haujlwm kuj yog ib qhov uas txwv tsis pub ua.

4. OFCCP tiv thaiv leej twg? 

OFCCP tiv thaiv txoj cai ntawm cov neeg 

ua haujlwm thiab cov neeg tso ntawv nrhiav 

haujlwm rau cov chaw haujlwm uas ua lag luam 

nrog rau Nom Tswv Loj. Qhov no yog xam nrog 

rau hauv cov neeg ua haujlwm rau cov tsev 

txhab nyiaj, cov chaw haujlwm khiav computer, 

cov chaw haujlwm ntim nqaij, cov khw muag 

khoom, cov chaw haujlwm tsim khoom, cov 

chaw haujlwm txheeb nyiaj txiag, thiab cov chaw 

haujlwm tsim vaj tse, thiam lwm cov.

5. Yuav ua li cas kuv thiaj li paub 

hais tias kuvraug kev cais saib 

tsis taus lawm?

Kev cais saib tsis taus neeg muaj ntau ntau hom 

thiab nws tsis tas yuav yog tej yam txhob txwm ua 

thiaj li yuam cai. Feem ntau, muaj ob hom kev cais 

saib tsis taus neeg uas txoj kev cai lij choj txwv tsis 

pub muaj:

Ken ua phem tshwm sim thaum uas ib lub chaw 

haujlwm ua phem rau ib tus neeg tso ntawv nrhiav 

haujlwm los yog ib tug neeg ua haujlwm raug muab 

saib hais tias nws tsis zoo npaum li lwm tus neeg uas 

nyob tib theem zoo li nws nyob, thiab muab saib txawv 

li lwm tus vim hais tias nws yog tus neeg ntawd yog 

nws hom neeg twg, haiv neeg twg, muaj mob lub cev 

tsis taus, los yog ib tug qub tub rog uas muaj kev tiv 

thaiv lawm.

Yam phem raug rau yog ib yam uas tshwm sim thaum 

ib lub chaw haujlwm muaj cov kev tswj los yog kev ib 

txwm coj uas pom tias zoo li ncaj ncees thiab yeej muab 

siv raws kev ncaj ncees tiamsis ho raug tau yam phem rau 

cov tswv cuab nyob rau tej pawg neeg xws qhov tias yus 

yog pojniam los yog txiv neej, hom neeg twg los yog haiv 

neeg twg, cov tib neeg uas muaj mob lub cev tsis taus, los 

yog lwm cov pawg neeg uas raug kev tiv thaiv lawm.

6. Ib co piv txwv ntawm txoj kev cais saib 

tsis taus neeg tom chaw haujlwm uas 

yuam txoj cai lij choj yog dabtsi?

Ib co piv txwv ntawm txoj kev cais saib tsis taus neeg tom 

chaw haujlwm yog xam muaj li:

• Muab cov neeg ua haujlwm Hispanic tso rau ib hom chaw 

ua haujlwm;

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
• Them nyiaj rau pojniam tsawg dua txivneej uas yog ua tib 

yam haujlwm;

• Tawb cov neeg ua haujlwm uas hais lus tsis tshua meej uas yog 

tshaj qhov uas ib ntus muaj ib zaug los yog tshwm sim tib zaug 

xwb;

• Nce haujlwm rau ib co neeg ua haujlwm nkaus xwb uas yog 

xam los ntawm lawv yog pojniam los yog txivneej los yog 

hom neeg twg;

• Yuav tsum kom xeem ntawv, xws li xeem lej los yog sib xeem 

nqa khoom, uas tsis yog tej yam ntsig txog rau txoj kev ua 

haujlwm tiamsis yam uas txheeb tshem tawm cov neeg tso 

ntawv nrhiav haujlwm ntawm tej pab pawg neeg;

• Tsis kam them nyiaj tawm haujlwm vim muaj mob rau cov 

pojniam ua haujlwm uas tau yug menyuam es tseem tsis tau 

muaj zog tiamsis ho them nyiaj rau cov neeg ua haujlwm uas 

mus phais mob hauv caug mus so; thiab

• Muab ib tug neeg ua haujlwm tshem tawm tsis pub ua haujlwm 

vim tias nws tham rau nws tus khub ua haujlwm txog nws 

qhov nyiaj them ua haujlwm.

7. Kuv yuav ua li cas yog tias kuv ntseeg tau

hais tias kuv lub chaw haujlwm tau cais 

saib tsis taus kuv lawm?

Koj ua tau ntawv mus foob kev tsis txaus siab rau OFCCP yog 

tias koj xav hais tias koj tau raug kev cais saib tsis taus neeg 

nyob rau txoj kev ua haujlwm, los yog nyob rau thaum txoj kev 

tso ntawv nrhiav haujlwm, vim hais tias yog ntawm koj yog hom 

neeg twg, nqaij tawv xim twg, kev ntseeg, pojniam los yog txiv 

neej, kev yeem deev hom twg, yog seem pojniam los yog txiv 

neej, haiv neeg twg, kev mob lub cev tsis taus, yog qub tub rog 

uas tau kev tiv thaiv lawm, los yog ntawm txoj kev noog txog, 

tham txog, los yog qhia tawm txog koj cov nyiaj ua haujlwm 

tau los los yog lwm cov neeg cov nyiaj haujlwm. Koj tsis tas 

yuav paub meej hais tias koj lub chaw haujlwm yog ib lub chaw 

haujlwm txais haujlwm ntawm nom tswv loj los ua los yog ib lub 

chaw txais ntawm lawv es koj li mam ua tau ntawv foob kev tsis 

txaus siab. 

8. Kuv yuav ua ib daim ntawv foob tsis txaus 

siab rau OFCCP yog yuav ua li cas?

Koj ua ntawv foob tsis txaus saib txog kev cais saib tsis taus 

neeg los tau yog tias koj:

• Muab ib daim ntawv thov ua kom tiav thiab siv Internet muab 

xa mus rau OFCCP lub vas sab;

• Tuaj tim ntsej tim muag tuaj muab ib daim ntawv thov ua kom 

tiav nyob rau ntawm OFCCP lub hoob kas; los yog

• Muab daim ntawv ua tiav lawm xa ntawv mus, xa e-mail mus, 

los yog muab fax mus rau OFCCP lub hoob kas ntawm ib 

cheeb tsam uas saib xyuas lub chaw uas qhov kev iab liam kev 

cais neeg saib tsis taus tau tshwm sim.

Daim ntawv thov muaj nyob hauv Internet ntawm http://www.

dol.gov/ofccp/regs/compliance/pdf/pdfstart.htm thiab cov 

uas muab zwm ua ntaub ntawv muaj nyob rau has nrho OFCCP 

cov hoob kas. Yog koj mus nrhiav lub hoob kas nyob ze koj 

tshaj, mus saib OFCCP cov hoob kas uas muab teev tseg nyob 

rau hauv Internet ntawm http://www.dol.gov/ofccp/contacts/

ofnation2.htm. 

Koj yuav tsum nco ntsoov xee npe rau koj daim ntawv thov uas 

koj ua tiav lawm. Yog tias koj tsis xee npe rau, OFCCP yeej 

tseem txais koj cov lus tsis txaus siab tiamsis OFCCP ib tug neeg 

xwj yuav hais kom koj xee npe rau daim ntawv thaum uas koj 

tuaj xam phaj. Cov lus tsis txaus siab uas iab liam txog kev cais 

saib tsis taus neeg uas muaj lub hauv paus los ntawm hom neeg 

twg, tawv nqaij xim twg, pojniam los txivneej, kev deev seem 

twg, pojniam txiv neej seem twg, los yog txawm haiv neeg twg 

yuav tsum tau muab foob tuaj ua ntej 180 hnub txij ntawm lub 

hnub tim uas qhov kev cais saib tsis taus neeg tshwm sim, tsis 

li ces lub sijhawm los ua ntawv foob yuav tau muab txuas ntxiv 

yog tias muaj kev tsim nyog txaus. Tib lub sijhawm 180-hnub 

yog ib qho yuav muab siv tau rau cov lus tsis txaus siab hais txog 

cov kev cais saib tsis taus neeg coj los sib tham, qhia tawm, los 

yog khawb taub txog ntawm txoj kev them nyiaj ua haujlwm. 

Cov lus tsis txaus siab uas iab liam txog kev cais saib tsis taus 

neeg uas muaj lub hauv paus los ntawm kev mob lub cev tsis 

taus yuav tsum muab foob mus ua ntej 300 hnub txij ntawm lub 

hnub tim uas qhov kev cais saib tsis taus neeg tshwm sim, tsis 

li ces lub sijhawm los ua ntawv foob yuav tau muab txuas ntxiv 

yog tias muaj kev tsim nyog txaus.

9. Kuv lub chaw haujlwm puas muab kuv 

tshem tawm haujlwm, txo haujlwm, los 

yog muab kuv saib yam tsis zoo npaum 

lwm tus yog tias kuv ua ntawv foob kev tsis 

txaus siab?

Tsis tau. Nws yog ib qho yuam cai rau koj lub chaw haujlwm los 

mus pauj kua zaub ntsuab yog tias koj ua ntawv foob tsis txaus 

siab los yog koom tes rau ib qho kev xwj paus ntsis. OFCCP cov 

kev cai tswj tiv thaiv koj ntawm kev tab plaub, kev hem, kev 

teev ua phem, kev raug haub, los yog kev pauj kua zaub ntsuab 

yog tias koj tawm suab hais koj txoj cai.

10.Kuv puas ua tau ntawv foob kev tsis txaus 

siab nrog rau ob lub OFCCP thiab Equal 

Employment Opportunity Commission 

(EEOC) tibsi?

Tau, yog tias koj ua ntawv foob ob lub OFCCP thiab EEOC tibsi, 

koj cov lus tsis txaus siab yuav raug muab xwj los ntawm ib lub 

koomhaum uas muaj txoj cai los xwj. Muaj tej zaum, OFCCP 

thiab EEOC yuav txiav txim los ua haujlwm ua ke mus xwj txog 

koj cov lus tsis txaus siab.

Feem ntau OFCCP yuav tuav cov lus tsis txaus siab uas tau ua 

ntawv foob rau cov chaw haujlwm txais haujlwm ntawm nom 

tswv loj los ua thaum uas lawv pom tias tej zaum muaj tej kev 

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
Muab kho tshiab Lub Cuaj Hli Ntuj 2016

cais saib tsis taus neeg uas pheej raug ib pawg neeg ua haujlwm 

los yog cov neeg tso ntawv nrhiav haujlwm. Feem ntau OFCCP 

yuav tuav cov lus tsis txaus siab rau cov chaw haujlwm txais lag 

luam ntawm nom tswv loj los ua uas iab liam kev cais saib tsis 

taus neeg raws li ntawm ib tus neeg txoj kev nyiaj pojniam txiv 

neej los yog seem pojniam txiv neej twg, kev mob lub cev tsis 

taus, los yog cov qub tub rog uas muaj kev tiv thaiv lawm. Feem 

ntau, OFCCP yuav tuav cov kev tsis txaus siab rau cov chaw 

haujlwm txais lag luam ntawm nom tswv loj los ua uas iab liam 

kev cais saib tsis taus neeg raws li ib tug neeg hais txog, tham 

txog, los yog qhia txog kev them nyiaj ua haujlwm.

11.Yuav muaj dabtsi tshwm sim yog hais tias

muaj ib qho kev txiav txim hais tias kuv 

yog ib tug neeg raug lub chaw haujlwm 

cais saib tsis taus neeg?

Tej zaum koj muaj txoj cai los txais kev pab daws teeb meem 

uas muab koj tso rau ib qho chaw uas koj muaj feem nyob yog 

tias txoj kev cais saib tsis taus neeg tsis tau tshwm sim hlo li. Tej 

zaum koj muaj txoj cai los mus tau haujlwm ua, nce haujlwm, 

rov tau haujlwm dua, los yog raug muab lwm txoj haujlwm rau 

ua lawm. Thiab tej zaum koj muaj txoj cai los txais cov nyiaj 

lawv them yav tag los, them rau tom ntej, nce nyiaj los yog ob 

peb qho ntawm cov kev pab daws teeb meem ntawm no ua ke. 

Ntxiv mus, OFCCP kuj yuav los mus txiav txim hais tias lub 

chaw haujlwm yuav raug txwv tsis pub los yog muab tshem 

tawm los ntawm cov ntawv ua lag luam nrog nom tswv loj rau 

yav tom ntej los yog muab daim ntawv txais haujlwm hloov 

tshiab muab xuam tawm, yog tias OFCCP txiav txim hais tias lub 

chaw haujlwm txais lag luam ntawm nom tswv loj los ua los yog 

cov txais ua mus tau yuam ib qho ntawm cov kev cai lij choj.

Yog xav paub ntxiv:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Thov ceeb toom hais tias daim ntawv teev cov lus tseeb no muab ib co lus qhia 

tawm rau sawvdaws. Nws tsis yog los siv mus hloov chaw txoj cai muaj tseeb 

thiab cov kev cai tswj hais txog txoj kev pab cuam uas tau muab piav qhia nyob 

rau hauv no.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp